MEDIAREY HUNGARY SERVICES ZRT.
ÁLTALÁNOS SZERZŐDÉSI FELTÉTELEKONLINE ÉS PRINT REKLÁMSZOLGÁLTATÁSOK
Jelen reklámszolgáltatásokra vonatkozó általános szerződési feltételek a MEDIAREY HUNGARYSERVICES ZRT. gondozásában megjelenő kiadványokban található hirdetési felületeken történő
reklámelhelyezésre vonatkoznak.

1.

ÉRTELMEZŐ RENDELKEZÉSEK

1.1.

ÁSZF: a Reklámközzétevő által végzett reklámértékesítésre, és a reklámoknak a
Reklámközzétevő gondozásában megjelenő kiadványokban történő közzétételére vonatkozó
jelen általános szerződési feltételeket jelenti;

1.2.

KIADVÁNY: a Reklámközzétevő kiadásában megjelenő időszaki papíralapú (print) kiadvány, aForbes Magazin, valamint bármely időszaki kiadvány (pl.: különkiadás), és a Reklámközzétevő
által üzemeltetett internetes portál, a www.forbes.hu honlap;

1.3.

REKLÁM: A Grtv. értelmében, olyan közlés, tájékoztatás, illetve megjelenési mód, amely
valamely birtokba vehető fogalomképes ingó dolog (beleértve: pénz, értékpapír, pénzügyi
eszköz, dolog módjára hasznosítható természeti erő) vagy szolgáltatás, ingatlan, vagyoni értékű
jog értékesítésének vagy más módon történő igénybevételének előmozdítására, vagy e céllal
összefüggésben a vállalkozás neve, megjelölése, tevékenysége népszerűsítésére vagy áru,árujelző ismertségének növelésére irányul;

1.4.

REKLÁMOZÓ: akinek érdekében a reklám közzétételre kerül, illetve aki a reklám közzétételét a
Reklámközzétevőtől, illetve a nevében eljáró médiahirdetésifelület- értékesítő megrendeli;

1.5.

REKLÁMKÖZZÉTEVŐ: MEDIAREY HUNGARY SERVICES ZRT. (székhely: 1065 Budapest, Hajós
utca 23. 1. em. 10..; cégjegyzékszám: 01-10-140295; adószám: 26734581-2-42), a Kiadványok
kiadója;

1.6.

LISTAÁR: a Reklámoknak a mindenkori Médiaajánlatban meghatározott, felületarányos díja;

1.7.

KEDVEZMÉNY: a Reklámok Listaárából adott, változó mértékű, százalékban kifejezettdíjengedmény;

1.8.

EGYEDI SZERZŐDÉS vagy SZERZŐDÉS: a Reklámozóval kötött, adott Reklám megjelenésére,
illetve megjelenések sorozatára kötött megállapodás;

1.9.

REKLÁMKÖZVETÍTŐ: reklámközvetítést végző természetes személy, jogi személy vagy jogi
személyiséggel nem rendelkező szervezet;

1.10.

REKLÁMKÖZVETÍTÉS: a Reklámozóval kötött közvetítői szerződés alapján, a Reklám
közzétételére irányuló szerződés megkötésének elősegítésére irányuló tevékenység, ide nemértve a reklámszolgáltatási tevékenységet;1

1.11.

MÉDIAHIRDETÉSIFELÜLET-ÉRTÉKESÍTŐ: a Reklám közzétevőjének megbízása alapján eljáró
természetes személy, jogi személy vagy jogi személyiséggel nem rendelkező szervezet, amely a
Reklám közzétevője nevében hirdetési felületet értékesít a Reklámközvetítő, illetve a
Reklámozó felé;

1.12.

MÉDIAAJÁNLAT: a Reklámközzétevő mindenkor hatályos listaárait, valamint az egyes
Kiadványok megjelenési időpontjait tartalmazó dokumentum, amit Reklámközzétevő awww.forbes.hu weboldalon minden esetben hozzáférhetővé tesz;

1.13.

„GRTV.”: a gazdasági reklámtevékenység alapvető feltételeiről és egyes korlátairól szóló 2008.
évi XLVIII. törvény;

1.14.

„TPVT.”: a tisztességtelen piaci magatartás és versenykorlátozás tilalmáról szóló 1996. évi
LVII. törvény;

1.15.

„PTK.”: a Polgári Törvénykönyvről szóló 2013. évi V. törvény;

1.16.

„INFOTV.”: információs önrendelkezési jogról és az információszabadságról szóló 2011. évi
CXII. törvény;

1.17.

„GDPR”: Az Európai Parlament és a Tanács (EU) 2016/679 Rendelete a természetes
személyeknek a személyes adatok kezelése tekintetében történő védelméről és az ilyen adatok
szabad áramlásáról, valamint a 95/46/EK rendelet hatályon kívül helyezéséről (általános
adatvédelmi rendelet);

1.18.

PR cikk: a fizetett hirdetés azon formája melyben a hirdetés tartalma, a tartalomszolgáltatási
tevékenység keretében kerül közzétételre, jelölve annak támogatott voltát. A PR cikkek
tekintetében – eltérő rendelkezés hiányában-, jelen ÁSZF és a Médiaajánlat Reklámra
vonatkozó rendelkezései értelemszerűen irányadóak.

2.

BEVEZETŐ RENDELKEZÉSEK

2.1.

Jelen ÁSZF tartalmazza a Reklámközzétevő által értékesített reklámokra vonatkozóan létrejött
jogviszonyokban a Reklámozó és a Reklámközzétevő (a továbbiakban együttesen: „FELEK”)
jogait és kötelezettségeit.

2.2.

Amennyiben a Reklámközvetítő és a Reklámozó között fennálló szerződés erre lehetőséget
ad, a Reklámközvetítő képviseleti joga kiterjedhet a reklámközzétételre irányuló szerződésnek
a Reklámozó nevében történő megkötésére, módosítására és a teljesítés elfogadására is.

2.3.

Amennyiben a Reklámközzétevő nevében Médiahirdetésifelület-értékesítő jár el, úgy a jelenÁSZF Reklámközzétevőre vonatkozó rendelkezéseit a Grtv.-nek megfelelően kell alkalmazni.

2.4.

Reklámok megjelentetése a Reklámközzétevő Kiadványaiban a Reklámközzétevő és a
Reklámozók között írásban létrejött Egyedi Szerződés alapján történik. Jelen ÁSZF a
Szerződés elválaszthatatlan részét képezi a Szerződésben foglalt eltérő rendelkezés hiányában,2így a Szerződés aláírásával jelen ÁSZF tartalmát ismertnek és elfogadottnak kell tekinteni.
Szerződés hiányában a jelen ÁSZF a megrendeléssel és a visszaigazolással együtt képezi a
Reklámozó és a Reklámközzétevő között létrejött szerződést.
2.5.

Jelen ÁSZF valamennyi Szerződésre irányadó, kivéve, ha a Szerződés ettől eltérően
rendelkezik.

2.6.

Jelen ÁSZF szerinti jognyilatkozatok kizárólag írásban érvényesek. Felek mind a papír alapú,mind az elektronikus levelezést (a Szerződésben megadott kapcsolattartó céges e-mail címe,vagy azzal azonos szervezeten belüli más e-mail cím esetén) elfogadják az értesítések hivatalos
formájának megrendelés, visszaigazolás, lemondás, módosítás esetén. Az így közvetített
információk tárolása mindkét Fél felelőssége.

2.7.

A Felek közötti kapcsolattartást érintő változásokról, és a postai, illetve internetszolgáltatókérdekkörében felmerült technikai hibákból fakadó, a teljesítést érintő problémákról a
Reklámozónak Reklámközzétevőt lehetőségeihez mérten minél hamarabb értesítenie kell. A
Reklámozó posta-, illetve e-mail címének változásából és a postai, illetve internetszolgáltatókérdekkörében felmerült technikai hibákból eredő következményekért Reklámközzétevő
felelősséget nem vállal.

3.

MEGRENDELÉS

3.1.

Reklámközzétevő a megrendeléseket kizárólag írásban (igazolt és azonosítható módon,futárküldemény, vagy e-mail útján), a Reklámozó által cégszerűen aláírva fogadja el. A
megrendelési formanyomtatványnak (a továbbiakban: „MEGRENDELŐ”) kötelezően
tartalmaznia kell az alábbi adatokat: Reklámozó neve, székhelye (természetes személyesetén
lakcíme), adószáma (természetes személy esetén adóazonosító jele), bankszámlaszáma,
aláírásra jogosult neve, cégszerű aláírása, megjelentetés dátuma, reklám típusa, a kapcsolattartó
személy neve, telefonszáma, e-mail címe, a reklámozandó termék vagy szolgáltatás, amegjelenés darabszáma, időpontja, mérete, valamint ezeken kívül minden egyéb, aReklámközzétevő által esetlegesen kért olyan adat, amely a teljesítéshez szükséges.

3.2.

Amennyiben a közzétenni rendelt Reklám olyan termékre vonatkozik, amely külön
jogszabályban meghatározott előzetes minőségvizsgálati vagy megfelelőség-tanúsítási
kötelezettség alá esik, a Reklámozó köteles a Reklámközzétevőnek a megrendeléskor írásban
nyilatkozni arról, hogy az előzetes vizsgálatot elvégezték, és annak alapján a termék forgalomba
hozható, valamint az erről a tényről szóló határozat másolatát a megrendeléséhez mellékelni.
Ha a termék nem tartozik előzetes minőségvizsgálati vagy megfelelőség tanúsítási kötelezettségalá, a nyilatkozatnak ezt a tényt kell tartalmaznia. A megfelelő nyilatkozat hiányában a
Reklámközzétevő a reklámot nem teszi közzé. Szerencsejátékot népszerűsítő reklám esetén azállami adóhatóság által szerencsejáték szervezésére jogosító engedélyt Reklámozó
Reklámközzétevőnek bemutatni köteles.

3.3.

Felek közötti Szerződés – amennyiben a 3.1. szerinti adatok rendelkezésre állnak – határozottidőre jön létre attól a naptól kezdve, amikor Reklámközzétevő a megrendelést írásban
(futárküldemény, vagy e-mail útján) visszaigazolja, vagy a megrendelésnek megfelelően a
Reklám szerkesztését az adott Kiadványban megkezdi, addig a napig, amikor a Reklám teljes
3ellenértéke Reklámközzétevő bankszámláján jóváírásra kerül. A Reklám megjelentetésére
kizárólag a Szerződés létrejötte után kerülhet sor. A Szerződés a visszaigazolás, ennek
hiányában a megrendelésnek megfelelően, a Reklám szerkesztésének megkezdése napján lép
hatályba a visszaigazolásban szereplő feltételekkel.
3.4.

Reklámozó tudomásul veszi, hogy Reklámközzétevőnek jogában áll visszautasítani a Reklám
közzétételét, ha az sérti a hatályos jogszabályokat (különös tekintettel a Grtv. rendelkezéseire),
illetve ha a Reklámközzétevő egyoldalú megítélése szerint:
3.4.1. a Reklám közzététele közerkölcsbe ütközik, vagy politikai, gazdasági szempontból
kifogásolható,
3.4.2. a Reklám nem egyeztethető össze Reklámközzétevő Kiadványának szellemiségével,profiljával,3.4.3. a Reklám közzététele a Reklámközzétevő reklámpiaci és/vagy üzleti érdekeit közvetett
vagy közvetlen módon sértené,
3.4.4. a közzététel technikai vagy terjedelmi okokból nem teljesíthető,3.4.5. a közzététel jelen ÁSZF vagy az Önszabályozó Reklámtestület Magyar Reklámetikai
Kódexének rendelkezéseit sértené.

3.5.

Ha a Reklám terjesztési feltételeinek módosítására van szükség, a Reklámközzétevő előzetesenértesíti a Reklámozót. A Reklám terjesztési feltételeinek módosításához a Reklámozó
beleegyezése szükséges. A Reklámközzétevő a végrehajtott változtatásokról beszámol a
Reklámozónak.

3.6.

A Reklámközzétevő vagy a nevében eljáró Médiahirdetésifelület-értékesítő legkésőbb a reklám
közzétételére irányuló szerződés megkötését követő hónap utolsó napjáig a reklámozó
felhívására beszámol a Reklámozónak a reklám közzétételének körülményeiről.

3.7.

A Reklámközzétevő a megrendelésben meghatározott reklám elkészítéséhez kapott minden
dokumentumot, illetve a Megrendelő adatait a reklám közzétételétől számított 5 évig megőrzi.

4.

FELELŐSSÉG ÉS SZAVATOSSÁG

4.1.

A Reklámozó szavatolja, hogy a jelen ÁSZF szerint a Reklámközzétevőnek felhasználásra,kidolgozásra átadott reklámanyagok nem ütköznek jogszabályba, különösen nem a Grtv.,
valamint a gazdasági reklámok és az üzletfeliratok, továbbá egyes közérdekű közlemények
magyar nyelvű közzétételéről szóló 2001. évi XCVI. törvény rendelkezéseibe, továbbá nem
sértik harmadik személy személyiségi jogait (ideértve a védjegy-,és adatvédelmi jogokat), illetve
harmadik személynek nincs olyan joga, amely a nyilvános közlést korlátozza vagy
megakadályozza, különösen nem áll fenn ezeken harmadik személy szerzői vagy szomszédos
jogi oltalomban részesülő joga, vagy ha igen, akkor az oltalomban részesülők a nyilvános
közzétételhez, felhasználáshoz a szükséges engedélyt és hozzájárulást megadták.
4

4.2.

A Reklámozó kizárólagos felelőssége, hogy a Reklámban megjelenő információk megfelelnek
a valóságnak, és nem sértik az összehasonlító reklám tilalmára vonatkozó rendelkezéseket. PR
cikk esetében jelen bekezdés rendelkezési kizárólag a Reklámozó által szolgáltatott, illetve
jóváhagyott információkra vonatkoznak.

4.3.

Amennyiben Reklámozó a jelen ÁSZF-ben vállalt szavatosságvállalásait megszegi, illetve
kijelentései utóbb valótlannak bizonyulnak, úgy teljes kártérítési kötelezettséggel tartozik a
Reklámközzétevő irányába, ha harmadik személy kártérítési vagy egyéb igénnyel (hatósági
bírság, stb.) lép fel a Reklámközzétevővel, mint a reklám közzétevőjével szemben. Ezen
kötelezettség vonatkozik a hibás, vagy jogszabályba ütköző reklám helyreigazításának
megjelentetéséből, vagy más okból bekövetkező kár megfizetésére is.

4.4.

A reklám tartalmáért, annak jogszerűségéért a Reklámozó teljes felelősséget vállal, és ezennel
visszavonhatatlanul átvállalja a Reklámközzétevőtől vagy ennek alkalmazottaitól,
megbízottjaitól a reklám közzétevőjének a Grtv. szerinti, vagy egyéb jogszabály (Ptk., asajtószabadságról és a médiatartalmak alapvető szabályairól szóló 2010. évi CIV. tv., amédiaszolgáltatásokról és a tömegkommunikációról szóló 2010. évi CLXXXV. tv., Tpvt.,
illetve bármely további vonatkozó jogszabály, Infotv., GDPR) alapján fennálló, aReklámközzétevővel vagy alkalmazottaival, megbízottjaival szemben fennálló, a reklám
tartalma miatt kiszabott mindazon bírságot, megállapított kártérítést, sérelemdíjat és költséget,amely jogszabályok és/vagy a jelen szerződés Reklámozó általi megszegése folytán az illetékes
hatóságok vagy harmadik személyek a Reklámközzétevővel, illetve annak munkatársaival
szemben érvényesítenek. A Reklámozó köteles az esedékességkor megfizetni a jogerősen
kiszabott bírságot, a megítélt kártérítést és költséget, vagy ha azt a Reklámközzétevő, vagy azérdekkörében eljáró személyek azt már megfizették, akkor azt Reklámközzétevő számára
megtéríteni. PR cikk esetében jelen bekezdés rendelkezési kizárólag a Reklámozó által
szolgáltatott, illetve jóváhagyott információkra vonatkoznak.

4.5.

A Reklámozó tudomásul veszi, hogy a hirdetéssel/reklámmal kapcsolatosan a
Reklámközzétevő, illetőleg annak munkatársa helyett a hatósággal, illetve a jogosulttal
szemben, azok mindennemű követeléséért közvetlenül köteles helytállni.

5.

REKLÁMKÖZZÉTEVŐ TELJESÍTÉSE

5.1.

Reklámozó felelős a szolgáltatás teljesítéséhez szükséges dokumentumok időben történő
átadásáért. Reklámközzétevő köteles a Reklámozó figyelmét időben felhívni a dokumentumok
nyilvánvaló alkalmatlanságára vagy hiányosságaira. Reklámozó a mindenkori díjszabás szerinti
sztornódíj megfizetésére köteles, amennyiben Reklámközzétevő azért áll el a Szerződéstől,mert Reklámozó ragaszkodik az egyértelműen alkalmatlan, hibás, vagy a jogszabályokkal
ellentétes dokumentumok felhasználásához, vagy Reklám megjelentetéséhez.

5.2.

Reklámozó a közlendő Reklámról a saját költségén elkészített anyagot elektronikus úton (email), PDF, JPF, EPS vagy TIFF formátumban adja le a visszaigazolásban megjelölt határidőig,de legkésőbb az anyagleadási határidőig, kivéve, ha a Reklám elkészítését a Reklámozó a
Reklámközzétevőtől rendeli meg. Online Reklám esetén a leadható formátumok: JPG, PNG
vagy GIF. Online Reklám esetén a leadható anyag mobil banner esetén maximum 160 kb lehet.
5

5.3.

Amennyiben a Reklám elkészítését a Reklámozó a Reklámközzétevőtől rendeli meg,
Reklámközzétevő a reklámot a Szerződésben meghatározottak szerint köteles elkészíteni.
Amennyiben nem történt konkrét megállapodás a Reklám közlésének időpontjára, illetve arravonatkozóan, hogy a reklám, prospektusmelléklet egy bizonyos helyen, vagy egy
meghatározott rovatban kerül közlésre, a megjelentetés a Reklámközzétevő döntésétől függ.

5.4.

Olyan Reklámok esetén, amelyeket Reklámozó kizárólag egy meghatározott időpontban, egy
meghatározott helyen, egy meghatározott rovatban kíván megjelentetni, a megjelenési igényt a
Médiaajánlatban vagy a Megrendelőn feltüntetett határidőn belül Reklámközzétevő felé jeleznikell annak érdekében, hogy Reklámközzétevő a Reklámozó számára a megrendelést vissza
tudja igazolni.

5.5.

Reklámközzétevő a Reklámozó által leadott (PR cikk esetében jóváhagyott) nyomdakész
anyagot változtatás nélkül jelenteti meg. Amennyiben a Reklámközzétevő a nyomdakész
anyagban, vagy az átvett kéziratokban tartalmi vagy formai hibát észlel, azt minden esetben aReklámozóval közli, és azt csak közös írásos egyeztetés után korrigálja. A Reklámközzétevő
jogosult az átvett kéziratokon a magyar helyesírás szabályainak megfelelő javításokat elvégezni.

5.6.

Amennyiben a Reklámozó olyan méretű Reklámot kíván közöltetni, amely nem felel meg aszedés tükörméreteinek vagy a hasábelosztásnak, arról a Reklámközzétevő köteles a
Reklámozót írásban értesíteni, amelyre válaszul a Reklámozó haladéktalanul megteszi aszükséges intézkedéseket. Abban az esetben, ha a javított anyag a Reklámozó hibájából amódosított határidőig nem érkezik meg Reklámközzétevőhöz, és így Reklámközzétevő a
Reklámozó hibájából nem tudja a Reklámot megjelentetni, úgy Reklámközzétevő jogosulttá
válik a teljes szolgáltatási díj kötbérként való kiszámlázására. Amennyiben Reklámközzétevő a
Reklámot a Reklámozói késedelem ellenére is meg tudja jelentetni, úgy a tarifaár 50%-ának
kötbérként való kiszámlázására válik jogosulttá.

5.7.

Amennyiben a Reklámozó egy grafikailag nem megfelelően, azaz nem a Reklámközzétevő
technológiájához pontosan illeszkedő módon kidolgozott Reklámot kíván megjelentetni,
Reklámközzétevő azt megfelelően kijavítja. Reklámozó a kijavított Reklámot csak akkor kapja
vissza ellenőrzésre, ha az eredeti megrendelés és a közzétenni rendelt Reklám anyaga legalább
hét munkanappal a Szerződésben meghatározott megjelenés előtt megérkezett
Reklámközzétevőhöz. Az ellenőrzést követően Reklámozó köteles tartani az egyébként
meghatározott határidőket. A megjelenést a Reklámközzétevő csak abban az esetben tudja akívánt időpontban biztosítani, ha a megjelentetni kívánt reklám nyomdakész állapotban van amegrendelés időpontjában.

6.

DÍJAZÁS, KEDVEZMÉNYEK, FIZETÉSI FELTÉTELEK, SZÁMLÁZÁS

6.1.

Reklámközzétevőt a Reklám elkészítéséért, illetve valamely Kiadványában való közzétételéért
a Médiaajánlatban meghatározott mértékű díjazás illeti meg. Reklámközzétevő rögzíti, hogy a
Médiaajánlat évről-évre változik. A www.forbes.hu weboldalon közzétett mindenkor hatályos
Médiaajánlat a jelen ÁSZF elválaszthatatlan részének tekintendő.

6.2.

Amennyiben Felek nem állapodnak meg másképp, úgy Reklámközzétevő a Reklám
közzétételét követően, print reklámszolgáltatás esetében a megjelenést követő banki napon6állítja ki a számlákat a vele reklám közzétételére szerződő fél nevére. Online reklámszolgáltatás
esetén Reklámközzétevő a banneres megjelenések és támogatói tartalmak esetén a hirdetésiidőszak utolsó napját követő munkanapon állítja ki számláját, míg a natív microsite projektek,
egyedi megjelenésű támogatói tartalmak, listaszponzorációk valamint a tématámogatói
megjelenések tekintetében Reklámközzétevő a hirdetési időszak első napján állítja ki számláját.
A fizetési határidő, amennyiben a felek nem állapodnak meg másképp, a számla
kézhezvételétől számított 8 naptári nap.
6.3.

Reklámozó a számla kifogásolására annak kézhezvételétől számított 5 munkanapon belül
jogosult. Az 5 munkanapon belül nem kifogásolt számlát elfogadottnak kell tekinteni, ésReklámozó tudomásul veszi, hogy Reklámközzétevő ezen határidő leteltét követően
reklamációt nem fogad el.

6.4.

Késedelmes fizetés esetén a Reklámozó köteles a Ptk. 6:48 §, gazdálkodó szervezet Reklámozó
esetén a Ptk. 6:155 § szerinti késedelmi kamatot megfizetni Reklámközzétevő számára.
Reklámközzétevő késedelmes fizetés esetén megtagadhatja további megrendelések teljesítését,vagy azt egy meghatározott összegű és idejű előlegfizetéstől teheti függővé. Reklámközzétevő
fenntartja magának a jogot, hogy számlakövetelését bármikor érvényesítse.

6.5.

Reklámközzétevő jogosult előrefizetést kikötni az alábbi esetekben:
6.5.1. új Reklámozó esetén (azaz olyan Reklámozó esetén, akivel Reklámközzétevő első ízben
köt szerződést, vagy ha a Reklámozónak a megrendelés napját megelőző 12 hónapon
belül nem jelent meg Reklámja);
6.5.2. olyan Reklámozó esetében, aki közvetlenül vagy közvetve a Reklámközzétevővel
szemben a megrendelés napját megelőző 12 hónapon belül fizetési vagy számlaadási
késedelembe esett;6.5.3. amennyiben a nyilvános céginformáció alapján nem ítélhető meg kellő bizonyossággal a
Reklámozó pénzügyi helyzete, fizetőképessége;
6.5.4. ha a Reklámozó Magyarországon kívüli székhellyel rendelkező társaság, üzleti
vállalkozás vagy magánszemély;
6.5.5. ha Felek Szerződése ilyen rendelkezést tartalmaz, a Reklámközzétevő egyedi döntése
alapján a szerződés időtartama alatt bármikor.

6.8.

Az előrefizetést Reklámozónak a Reklámközzétevő által kiállított előleg bekérő levél fizetési
határidejéig kell teljesítenie. Ennek elmaradása esetén a Reklámközzétevő az adottmegrendelést nem köteles elfogadni (visszaigazolni), illetve a már létrejött Szerződést
azonnali hatállyal felmondhatja. A Reklámközzétevő a Reklám ellenértékének beérkezéséig
nem köteles a Reklám közzététele iránt intézkedni.

6.9.

A mindenkor hatályos Médiaajánlatában szereplő kedvezmények csak a megrendelésben
vagy az Egyedi Szerződésben meghatározott időtartamon belül érvényesíthetők. Az
árengedményre a Reklámozó csak akkor jogosult, ha a megrendelésben vagy az Egyedi
7

Szerződésben meghatározott időtartamon belül, meghatározott terjedelmű és/vagy számú
reklámot megjelentet.
6.10.

A Reklámközvetítő a Reklámközzétevőtől vagy más személytől a reklámközvetítés soránvagy a reklámközvetítési tevékenységével összefüggésben közvetve vagy közvetlenül – a
reklámközvetítési tevékenységre vonatkozó díjon felül – ajándékot, a Reklámközzétevőtől
kapott árengedmény kivételével vagyoni előnyt vagy más juttatást nem fogadhat el. A kapottárengedményt a Reklámközvetítő a Reklámozó javára köteles teljes mértékben érvényesíteni.

6.11.

Amennyiben a meghatározott időtartamon belül a Reklámközzétevő érdekkörén kívül
felmerült bármilyen ok miatt nem kerül sor a Szerződésben megállapított terjedelmű és/vagy
számú reklám megjelentetésére, a Reklámozó a terjedelemre és/vagy megjelenési számra
tekintettel adott kedvezmény összegét megfizeti a megjelenésekor hatályos díjszabás szerint.

6.12.

Reklámközzétevő fenntartja magának a jogot, hogy különleges közlemények vagy különlegeskiadások esetén a mindenkor érvényes díjszabásokon kívüli más árakat alkalmazzon.

6.13.

Amennyiben a Reklámozóhoz köthető márkán kívül további kereskedelmi név, megjelölés
vagy márka szerepel a Reklámban, úgy Reklámközzétevő jogosult a Reklámozóval szemben
minden ilyen megjelölés esetén +25% idegen márka felárat érvényesíteni.

6.14.

A www.forbes.hu honlapon megrendelt Ad View alapú, azaz AV reklámkampányok eseténa megrendelt reklámmenyiség 85%-ának a megjelenítése szerződés szerinti teljesítésnek
minősül. Ennek oka az, hogy Reklámközzétevő nem minden esetben tudja pontosanelőrejelezni a hirdetési zónák és kihelyezések várható látogatottságát a megrendelt
kampányidőszakon belül. Alulteljesítés esetén Reklámozó és Reklámközzétevő jóhiszemű
egyeztetést folytathatnak, hogy Reklámközzétevő a hiányzó AV mennyiséget pótolja, vagy
annak értékét valamilyen más reklámfelület felajánlása vagy beszámítása révén kompenzálja.

6.15.

Az ÁSZF vagy a mindenkori Médiaajánlat változását Reklámközzétevő köteles a változást
megelőzően legalább 15 nappal közölni a Reklámozóval. Aki a korábbi ÁSZF-nek
megfelelően kötött Szerződést Reklámközzétevővel, arra az új ÁSZF rendelkezései csak
annak írásbeli elfogadása esetén vonatkoznak a Szerződés eredeti határidejéig. A Médiaajánlat
változását megelőzően megrendelt reklámokra az ár- és feltételváltozás csak abban az esetbenérvényes, ha a felek arról egyetértően írásban nyilatkoznak.

7.

SZERZŐDÉSSZEGÉS, LEMONDÁS, ELÁLLÁS

7.1.

Ha egy Reklám teljesen vagy részben hibásan jelent meg, és Reklámozó a hibás teljesítésrevonatkozó kifogását a Reklám közzétételétől számított 8 (nyolc) napon belül közölte a
Reklámközzétevővel, a Reklámozó igényt tarthat árkedvezményre, vagy egy pótlólagos
Reklám csökkentett díjazású megjelentetésére olyan terjedelemben, amely a Reklám
kiigazításához szükséges. Amennyiben Reklámközzétevő Reklámozóval közösen
megállapított időpontban nem közli a pótlólagos Reklámot, vagy abban is hibák találhatók, aReklámozó követelheti az arányos díj megtérítését. Hibás teljesítésnek csak az a megjelenéstekinthető, amely formájában és/vagy tartalmában olyan mértékű hiba rejlik, hogy areklámüzenet alapvető célját sérti vagy veszélyezteti.
8

7.2.

Ismételten megjelenő Reklámok esetén a Reklámozó köteles minden közlés után azonnal
megvizsgálni azok helyességét és teljességét. Reklámközzétevő nem ismeri el a Reklámozó
árkedvezményre, vagy egy helyreigazító Reklám ingyenes megjelentetésre való igényét, ha az
ismételt megjelenéskor ugyanaz a hiba ismétlődött, anélkül, hogy az előző megjelenés után
Reklámozó felhívta volna rá Reklámközzétevő figyelmét.

7.3.

Reklámozó fizetési kötelezettség nélkül csak abban az esetben állhat el a megrendelésétől, haa Reklámozó részére eljuttatott hatályos Médiaajánlatban vagy a Megrendelőben megjelölt
határidőnél (a továbbiakban: „ANYAGLEADÁSI HATÁRIDŐK”) korábban írásban értesíti
Reklámközzétevőt. Az elállás napjának az a munkanap számít, amelyen munkaidőben (de. 9.00
- du. 18.00-ig) az elállásról szóló írásbeli értesítés Reklámközzétevőhöz igazoltan megérkezett.
Abban az esetben, ha a lemondás nem történik meg a határidőn belül, úgy print és online
megjelenések esetén egyaránt a megrendelésben szereplő leadási határidőt megelőző 30 napon
belüli lemondás esetén Reklámközzétevő a szolgáltatás díjának 50%-ának, a leadási határidőt
megelőző 15 napon belüli lemondás esetén 100%-ának megfelelő összeget számlázhatja ki
kötbérként a Reklámozó felé, abban az esetben is, ha a lefoglalt felületre szerkesztőségi, vagy
más anyagot helyezett el.

7.4.

Reklámozó érvényesen csak írásban állhat el a szerződéstől.

7.5.

Amennyiben alapos kétség merül fel Reklámozó fizetési készségével, illetve fizetőképességével
szemben (így például, ha Reklámozó ellen felszámolási eljárás indul), úgy Reklámközzétevőnek
jogában áll a Szerződéstől egyoldalúan elállni, illetve felmondani. Az elállásról
Reklámközzétevő haladéktalanul értesíti Reklámozót.

8.

EGYÉB RENDELKEZÉSEK

8.1.

Azon adatokat, amelyeket Reklámozó szolgáltatás teljesítésével kapcsolatosan bocsát
Reklámközzétevő rendelkezésére, Reklámközzétevő csak a GDPR, az Infotv., a jelen ÁSZF,valamint az Egyedi Szerződés rendelkezéseivel összefüggő célnak megfelelően használhatja fel.

8.2.

Felek a megállapodás hatálya alatt tudomásukra jutott adatokat üzleti titokként, bizalmasan
kötelesek kezelni. Az adatok illetéktelen személy részére történő átadásából származó károkért
Felek felelősséggel tartoznak.

8.3.

Felek törekednek arra, hogy a Szerződésből eredő vitás ügyeket peren kívül rendezzék. Ennek
eredménytelensége esetére a Felek kikötik a polgári perrendtartásról szóló 2016. évi CXXX.
törvény szerinti bíróságok illetékességét.

8.4.

Ha Reklámközzétevő valamely, jelen ÁSZF-ben meghatározott jogát nem gyakorolja, az nemértelmezhető úgy, hogy annak gyakorlásáról Reklámközzétevő lemondott.

8.5.

A fentiekben a Reklámközzétevő részére megállapított jogosítványok nem kizárólagos
jellegűek, azok együttesen is alkalmazhatóak, és azok alkalmazása nem zárja ki a jog vagyszerződés alapján a Reklámközzétevő rendelkezésére álló egyéb jogosítványok
alkalmazhatóságát.
9

Jelen Általános Szerződési Feltételek rendelkezései 2019. június 13. napjától visszavonásig, illetve amódosítások hatályba lépéséig maradnak hatályban. A jelen ÁSZF hatálybalépésével a korábban etárgyban kialakított általános szerződési feltételek hatályukat vesztik. Az ÁSZF rendelkezéseinek
megismertetéséről a Reklámközzétevő oly módon gondoskodik, annak mindenkor hatályos szövege
a www.forbes.hu weboldalon kerül közzétételre.
Budapest, 2019. június 13.

10